Mida kauem  võõrriigis töötatakse, seda väiksemaks muutub tõenäosus tagasi pöörduda. Isiklike tuttavate seas on juhtumeid, kus Eesti pered on inimesehaaval Iirimaale emigreerunud. Enamjaolt raha pärast võõrriiki tööle suundunud inimesed seavad ennast mugavalt sisse, toovad tasapisi pereliikmed kaasa, kes sageli sõnakestki riigikeelt ei oska ja nii kuidas nende arv kasvab, vähenevad ka kokkupuuted nö põlismaise kultuuri ja keelega. Ning keel on teise ühiskonda lõimumisel kõige olulisem.